Qui modo prostratos jactarat cornibus ursos,
In latebras taurus concitus ecce fugit.
Nec latebras putat esse satis sibi: Tybride toto
Cingitur, et notis vix bene fidit aquis.
Terruerat montes mugitibus: obvia nunc est,
Et facilis cuivis praeda sine arte capi.
Sed tamen id magnum, nuper potuisse vel ursos
Sternere, nunc omnes posse timere feras.
Ne tibi, Roma, novae desint spectacula pompae;
Amphitheatrales reddit arena jocos.